《题川船出峡图》
元代·宗衍

瞿塘险为三峡门，两岸束急洪涛奔。十丈江船万斛力，一篙失涛原无根。

前船才过后船出，蜀商来往无虚日。君不见人间行路难，咫尺风波永相失。

作者简介：（ 1309—1351）元僧。平江路人，字道原。工诗，善书法。顺帝至正初居石湖楞伽寺，一时名士多与游。后主嘉兴德藏寺。诗清丽幽茂。有《碧山堂集》。